কবে আসছে রঘু ডাকাতের নতুন গান?

ওয়েব ডেস্ক: আসছে রঘু ডাকাতের নতুন গান ‘ঝিলমিল লাগে রে’। গানের টিজার সোশ্যাল মিডিয়ায় পোস্ট করলেন রঘু নিজে। দেখে মনে হচ্ছে, সেই টিজার জুড়ে শুধুই ভালোবাসার ছোঁয়া। ঠিক যেন রূপকথা। কবে আসছে রঘু ডাকাতের নতুন গান?

কপালে সিঁদুর, চাদরে ঢাকা মুখ। নতুন বছরের শুরুতেই ‘রঘু ডাকাত’ লুকে কৌতূহলের পারদ চড়িয়েছিলেন টলিউড সুপারস্টার দেব। তবে স্বাধীনতা দিবসের সকালে মুক্তিপ্রাপ্ত পয়লা টিজারে দেব আরও ভয়ানক অবতারে ধরা দিয়েছিলেন। মাতৃভূমি রক্ষার্থে ব্রিটিশ শাসনের বিরুদ্ধে কীভাবে গর্জে উঠেছিলেন দুস্থদের রবিনহুড রঘু? সেই ঝলকই ধরা পড়েছিল টিজারে। আর এবার রঘু জানান দিলেন ৬ সেপ্টেম্বর আসছে নতুন গান ঝিলমিল লাগে রে। টিজার প্রকাশ হতেই দেখা মেলে মুখ ভর্তি দাঁড়ি, বড় চুলে রঘুকে। অন্যদিকে, লাল পোশাকে ঈধিকা ছুঁটে আসছে রঘুর দিকে। ঠিক যেন রূপকথা। গানের টিজার দেখে মনে হচ্ছে, ভালেবাসায় মোড়া থাকবে এই গানের সুর। দেব ওরফে রঘু সোশ্যাল মিডিয়ায় পোস্ট করে লিখলেন, আবেগের রঙে রাঙবে ভালোবাসা।

আরও পড়ুন: নিরাপত্তা চেয়ে এবার কলকাতা হাইকোর্টের দ্বারস্থ অভিনেত্রী শ্রীলেখা মিত্র

শুভশ্রীর সঙ্গে মন কষাকষি, তরজার মাঝেই মধ্যমণি হিসেবে স্পটলাইটে প্রত্যাবর্তন কিশোরী ইধিকা পালের। দেবের পিরিয়ড ড্রামার নতুন গান ‘ঝিলমিল লাগে রে’। মঙ্গলবার পোস্টার পোস্ট করে দেব লিখলেন, ঝিলমিল আলোয় বাঁধবে আবেগের ডোর। সেই গান রিলিজের ঘোষণা করতেই রং মিলান্তি পোশাকে রোম্যান্টিক জুটি হিসেবে ধরা দিলেন দেব-ইধিকা। পোস্টারে দুজনের চাহনিতে স্পষ্ট ভালোবাসা। যেখানে ধ্রুব বন্দ্যোপাধ্যায়ের ফ্রেমে ফুটে উঠবে রঘু-সৌদামিনীর প্রেমের ঝলক।